wickkiey/tamil-wikipedia-markdown huggingface dataset:
# ஒந்து மொட்டேய கதே



**ஒந்து மொட்டேய கதே** (*Ondu Motteya Kathe*, பொருள்  <span>ஒரு வழுக்கையின் கதை</span> ) என்பது 2017 ஆம் ஆண்டு வெளியான கன்னட காதல் நகைச்சுவைத் திரைப்படம் ஆகும். அறிமுக இயக்குநர் ராஜ் பி செட்டி எழுதி இயக்கி, முக்கியக் கதாபாத்திரத்தில் நடித்துள்ளார். இப்படத்தில் உஷா பண்டாரி, ஷைலாசிறீ, பிரகாஷ் துமினாடு, அம்ருதா நாயக், சிரேயா அஞ்சன், விஜே வினீத், ராகுல் அமின், தீபக் ராய் பனாஜே ராமதாஸ் ஆகியோர் துணை வேடங்களில் நடித்துளனர். படமானது நேர்மறையான விமர்சனங்களுடன் 2017 சூலை 7 அன்று வெளியானது. *தி இந்து* இதை "ஆண்டின் கன்னட படம்" என்று அழைத்தது. இந்தப் படம் சிறந்த கன்னடப்படத்திற்கான பிலிம்பேர் விருதை பெற்றது.  

இந்த படம் 2019 இல் மலையாளத்தில் *தமாஷா* என்றும் இந்தியில் 2019 இல் *உஜ்தா சாமன்* என மறுஆக்கம் செய்யப்பட்டது.  

## கதை
ஜனார்தன் ஒரு கல்லூரியில் கன்னட பேராசிரியராக இருக்கிறார். மாணவர்கள் உட்பட அவரது வழுக்கை குறித்து கிண்டல் செய்கின்றனர். அவரின் வழுக்கை தலையால் திருமணமும் தள்ளிப்போகிறது. 29 வயதுக்குள் திருமணம் ஆகவில்லை என்றால் சாமியார் ஆகவேண்டியதுதான் என்கிறார் ஜோசியர். இதனால் தீவிரமாக பெண் தேடுகிறார். காதல் தோல்விகளையும் எதிர்கொள்கிறார். உடல் இச்சையைக் கடந்து துறவி ஆகும் முயற்சியில் தோல்வியடைகிறார். கல்லூரியில் அவருடன் படித்த சற்று பருமனான பெண்ணை மீண்டும் சந்திக்கிறார். அவளுக்கு அவனைப் பிடிக்கிறது. ஆனால் அவனுக்கு ஏனோ பிடிக்கவில்லை. இந்நிலையில் ஜனார்தனனுக்கு திருமணம் ஆனாதா இல்லையா என்பதே கதையின் முடிவு.  

## நடிப்பு
- ராஜ் பி. செட்டி ஜனார்த்தனனாக
- உஷா பண்டாரி ஜனார்த்தனின் தாயாக
- ஸ்ரேயா அஞ்சன் விற்பனை பிரதிநிதிப் பெண்
- மோஹாவாக
- சைலாசிறீ சரளாவாக
- அம்ருதா நாயக் இ-மேடமாக
- விஜே வினீத்
- மைம் ராமதாஸ்
- தீபக் ராய் பனாஜே குருஜியாக
- பிரகாஷ் துமினாட் சினிவாசாக
- சைன் செட்டி ஆங்கில விரிவுரையாளராக

## விருதுகள்
| 65 வது தென்னிந்திய பிலிம்பேர் விருதுகள் | கன்னட சிறந்த படம் | சுஹான் பிரசாத்
பவன் குமார் |
| --- | --- | --- |
| சிறந்த இயக்குநர் கன்னடம் | ராஜ் பி.ஷெட்டி |  |
| சிறந்த துணை நடிகை கன்னடம் | உஷா பண்டாரி |  |
| 7 வது சைமா | சிறந்த திரைப்படம் | சுஹான் பிரசாத்
பவன் குமார் |
| சிறந்த அறிமுக நடிகர் | ராஜ் பி.ஷெட்டி |  |
| சிறந்த அறிமுக இயக்குநர் | ராஜ் பி.ஷெட்டி |  |
# வார்ப்புரு:Infobox Tennis player/doc



Please do not make any significant alterations to the template (e.g., new fields, field name changes) without establishing general awareness and approval via the talk page.  

## Usage
All attributes are optional. If } is omitted, it will be inferred from the page title. If } or } is omitted, it will be inferred from any Wikidata entry.  

<pre>  
</pre>  

### Wheelchair tennis
Five additional fields are available for wheelchair tennis players  
<pre>  
| WheelchairTennisMastersresult =  
| Paralympicsresult =  
| WheelchairTennisMastersDoublesresult =  
| ParalympicsDoublesresult =  
| WheelchairWorldTeamCupresult =  
</pre>  

### Tennis coaches
Seven additional fields are available for tennis coaches  
<pre>  
| CoachYears =  
| CoachPlayers =  
| CoachSinglesTitles =  
| CoachDoublesTitles =  
| CoachTournamentRecord =  
| CoachingAwards =  
| CoachingRecords =  
</pre>  

### Notes
- In the **updated** field, If the player is retired, put N/A in this field. Use the date of the previous Monday that the ATP or WTA updated player's stats.
- Include **career prize money** in US Dollars.
- For **height**, use the appropriate conversion template.
- **Singles and Doubles titles**, include only titles won on the WTA (women) or the ATP (men) Tour, not the ITF circuit (the tier below). Titles won on the ITF Circuit can be included in brackets.
- The **Grand Slam results and Grand Slam doubles results** sections show the furthest the player advanced in the Grand Slams, and in what year(s).
- The **singles and doubles career record** only includes matches won and lost on the ATP or WTA Tour.
- Please only use these fields if a player was a winner of a major team competition (e.g. Hopman Cup, World Team Cup, Davis Cup, Fed Cup/Billie Jean King Cup, and Wheelchair World Team Cup).
- As an alternative to , the parameters , or and may be used.

## Use as a child template
The **embed** parameter is used when embedding this infobox into another.  

## Embedding other templates
The **module** parameter is used for embedding other templates into this infobox (see and :Category:Biographical templates usable as a module).  

<pre>  

</pre>  

## Microformat

<includeonly>  
</includeonly>
# வீரு கோலி

**வீரு கோலி** (**Veeru Kohli)** பாக்கித்தான் நாட்டைச் சேர்ந்த ஒரு கொத்தடிமைத் தொழிலாளர் ஆவார். 1964 ஆம் ஆண்டில் பிறந்த இவர் மனித உரிமை ஆர்வலரலாக வாழ்ந்தார். அடிமைத்தனத்திற்கு எதிராக பிரச்சாரம் செய்யத் தொடங்கிய இவர் இருபது வருடங்கள் தானே அடிமைத்தனத்தில் சிக்கி கொத்தடிமையாக வாழ்ந்த பிறகுதான் அறியப்பட்டார்.  

## தனிப்பட்ட வாழ்க்கை
வீரு கோலி பாக்கித்தான் நாட்டின் சிந்து மாகாணத்தில் உள்ள மிர்ப்பூர் காசு மாவட்டம் யூத்தோ நகரத்தின் அல்லாதினோ சா கிராமத்தில் ஒரு ஏழை இந்து அட்டவணை சாதி விவசாய தொழிலாளியின் குடும்பத்தில் பிறந்தார். 16 வயதில் தங்கள் வீட்டு உரிமையாளருடன் ஒரு குடும்பத்தில் திருமணம் செய்துகொண்டார். தற்போது விதவையாக வாழும் வீருவுக்கு இப்போது 11 குழந்தைகள் இருக்கிறார்கள்.  

முன்னதாக வீரு தெற்கு பாக்கித்தானில் ஓர் அடிமையாக இருந்தார். ஆனால் இவரைக் கைப்பற்றியவர்களிடமிருந்து தப்பித்தார்.  

அடிமைத்தனத்திற்கு ஆளாகி அடித்து துன்புறுத்தப்பட்ட இன்னல்களுக்குப் பிறகு, வீரு அதிகாரிகளிடம் நின்று போராடி சுதந்திரம் பெற்றார்,  

பாக்கித்தானைச் சேர்ந்த 125 எண்ணிக்கைக்கும் மேற்பட்ட பெண் ஆர்வலர்கள் 2012 ஆம் ஆண்டு லாகூரில் கூடி, மகளிர் வள மையத்தின் மகளிர் அதிகாரமளித்தல் மற்றும் சனநாயகத்திற்கான தலைமைத்துவ மேம்பாட்டு திட்டத்தின் தேசிய மாநாட்டில் கலந்து கொண்டனர். வீரு கோலியும் இம்மாநாட்டில் கலந்து கொண்டார்.  

பாக்கித்தானில் பெண்ணியத் தலைமையின் தேவையைச் சுற்றி மாநாட்டு விவாதங்கள் சுழன்றன.  பெண்கள் உரிமை மற்றும் சமூக நீதி இயக்கத்தை நிலைநிறுத்தவும்   அனைத்து பாக்கித்தான் பெண்களையும் அவர்களின் மதம், சாதி,  மற்றும் சமூக நிலையைப்  பொருட்படுத்தாமல் முன்னேற்றப்  பாதையில் கொண்டு செல்ல உதவும் உத்திகள்  மற்றும் கடினமான சவால்களும் இங்கு விவாதிக்கப்பட்டன.  

## ஆசாத் நகர்
ஆசாத் நகர் என்பது வீரு கோலி 2006 ஆம் ஆண்டு உள்ளூர் இலாப நோக்கமற்ற நிறுவனமான பசுமை ஊரக வளர்ச்சி அமைப்பு மற்றும் கிடைத்த அதிரடி உதவி ஆகியவற்றின் உதவியுடன் கட்டிய ஒரு குடியேற்றப் பகுதியாகும். விடுவிக்கப்பட்ட கொத்தடிமைத் தொழிலாளர்கள் தங்கள் புதிய வாழ்க்கையைத் தொடங்கும்போது தற்காலிகமாக வாழும் இடமாக ஆசாத் நகர் திட்டமிடப்பட்டது. 4.5 எக்டேர் நிலத்தில் 310 குடும்பங்கள் இங்கு உள்ளன. பெரும்பாலான குடியிருப்பாளர்கள் இந்துக்களாக உள்ளார்கள்.
# மரியம் கனி



**மரியம் கனி** (*Mariam Ghani*) என்பவர் ஆப்கானித்தான் மற்றும் லெபனான் வம்சாவளியைச் சேர்ந்த அமெரிக்காவில் வாழும் ஒரு காட்சி கலைஞர் ஆவார். புகைப்படக் கலைஞரான இவர் திரைப்படத் தயாரிப்பாளர் மற்றும் சமூக ஆர்வலராகத் தொடர்ந்து இயங்கி வருகிறார்.  

## வாழ்க்கைக் குறிப்பு
மரியம் கனி 1978 ஆம் ஆண்டு நியூயார்க்கின் புரூக்ளினில் பிறந்தார். இவரது தந்தை முகமது அசரப் கனி ஆப்கானித்தானின் அதிபராக இருந்தார். மரியமின் தாய் உரூலா கனி லெபனான் நாட்டுக் குடிமகள் ஆவார். மரியம் கனி நாடுகடத்தல் தண்டனைக் காலத்தில் வளர்ந்ததால் 2002 ஆம் ஆண்டு தனக்கு 24 வயது ஆகும் வரை ஆப்கானித்தானுக்கு பயணம் செய்ய முடியவில்லை.  

இவரது குடும்பம் மேரிலாந்தின் புறநகர்ப்பகுதியில் வாழ்ந்து வந்தது. நியூயார்க் பல்கலைக்கழகம் மற்றும் மன்காட்டனில் உள்ள காட்சிக் கலையியல் பள்ளியில் மரியம் ஒப்பீட்டு இலக்கியம், காணொளி புகைப்படம், நிறுவல் கலை போன்ற பாடங்களைக் கற்றுத் தனது பட்டங்களைப் பெற்றார். நியூயார்க் நகரத்தை மையமாகக் கொண்ட இலாப நோக்கமற்ற கலை மற்றும் தொழில்நுட்ப மையமான ஐபீம் நிறுவனத்தில் ஒரு குடியிருப்பாளராக மரியம் இருந்தார். பென்னிங்டன் கல்லூரியில் காட்சி கலை பீடத்தின் உறுப்பினராகவும் இருந்தார்.  

## வேலை
2004 ஆம் ஆண்டு முதல் மரியம் கனி தனது நீண்டகால உடனுழைப்பாளரான சித்ரா கணேசுடன் "காணாமல் போனவர்களின் அட்டவணை" என்ற பெயரில் இயங்கும் பல்லூடகத் திட்டத்தில் பணியாற்றி வருகிறார். இது அமெரிக்காவின் செப்டம்பர் 11, 2001 தாக்குதல்கள்களுக்குப் பிறகு குடியேறியவர்களை அமெரிக்கா தடுப்புக் காவலில் வைத்திருப்பதையும் குடியேறியவர்களுக்கு எதிராக நடத்தப்படும் பொது எதிர்வினையின் பதிவுகளை ஆவணப்படுத்துவதையும் இலக்காகக் கொண்ட ஒரு திட்டமாகும். பின்னர் இத்திட்டம் ஒரு குறும்படமாகவும் ஒரு வலைத்திட்டமாகவும் வளர்ந்தது. *காணாமல் போனவர்களை எப்படி பார்க்கிறீர்கள்?* என்பது அக்குறும்படத்தின் பெயராகும். அவருடைய பிற படைப்புகள் சில எழுதப்பட்ட நகல்களாகவும், சில காணொளிகள் அல்லது வானொலித் துணுக்குகளாகவும் இருந்தன. மரியம் கனி எண்ணிம ஊடகத்தையும் தொழில்நுட்பத்தையும் தனது கலையை உருவாக்குவதற்கான கருவித்தொகுப்பாகக் கருதுகிறார்.  

### இதழியல் பணி
மரியம் கனி, கலைப் படைப்புகளை உருவாக்குபவராக மட்டுமல்லாது ஒரு பத்திரிகையாளராகவும் பணியாற்றினார். அபுதாபி அருங்காட்சியகங்களைக் கட்டும் தொழிலாளர்களுக்கான வழக்கறிஞராகவும் வளைகுடா தொழிலாளர் பணிக்குழுவின் உறுப்பினராகவும் அவர்களைப் பாதிக்கும் அம்சங்கங்களைப் பற்றி எழுதினார், சொற்பொழிவுகளும் நிகழ்த்தினார்.  

பொதுவுடமை ஆட்சிக் காலத்தில் ஆப்கானித்தான் திரைப்படத் தயாரிப்பாளர்களால் 1978 ஆம் ஆண்டு மற்றும் 1991 ஆண்டுகளுக்கு இடையில் தயாரிக்கப்பட்ட படைப்புகளை எண்ணிம மயமாக்கி, அவற்றை மறுபடிமமாக்கும் பணியைச் செய்யும் ஒரு ஆவணக்காப்பாளராகவும் செயல்பட்டார். ஆப்கானித்தான் வானொலி தொலைக்காட்சி, பரந்த கவனத்திற்குத் தகுதியான அற்புதமான ஒலி-ஒளி சார் ஆவணங்களைக் கொண்டுள்ளது என்று இவர் கருத்து தெரிவித்துள்ளார். பெண்கள் உரிமை மற்றும் மனித உரிமை ஆர்வலரான மரியம் கனியின் பெரும்பாலான படைப்புகள் அரசியல் கூறுகளைக் கொண்டுள்ளன. சமூக அமைப்புகள் மற்றும் பொருளாதாரத்தில் நிலவும் முறைமைப்படுத்தப்பட்ட சமத்துவமின்மையைப் பற்றி பேசுகின்றன.
# கெய்தி அசன்

**கெய்தி அசன்** (*Gaiti Hasan*)(பிறப்பு 19 நவம்பர் 1956) என்பவர் இந்திய அறிவியலாளர் ஆவார். இவர் மூலக்கூற்று உயிரியல், மரபியல், நரம்பணுவியல் மற்றும் உயிரணு சமிக்ஞை ஆகிய துறைகளில் ஆராய்ச்சி செய்துவருகிறார். அசன் இந்தியத் தேசிய அறிவியல் கழகம், இந்திய அறிவியலாளர் மற்றும் தொழில்நுட்ப வல்லுநர்களின் உயர்நிலைக் குழுவின் உறுப்பினராக உள்ளார்.  

## கல்வி
அசன் அலிகாரில் தன்னுடைய பள்ளிக் கல்வியினை முடித்தார். இவருடைய பெற்றோர் பல்கலைக்கழகத்தில் கற்பித்தார்கள். இவருடைய இரண்டு சகோதரிகளும் வேதியியல் மற்றும் இயற்பியல் படித்தார்கள். இவர் 1976இல் தில்லி பல்கலைக்கழகத்தின் மிராண்டா இல்லத்தில் விலங்கியல் துறையில் படித்து இளம் அறிவியல் பட்டம் பெற்றார். இவர் 1978இல் முதுநிலை அறிவியல் பட்டத்தினை உயிர் அறிவியல் துறையில் முடித்தார். மேலும் தில்லியில் உள்ள ஜவஹர்லால் நேரு பல்கலைக்கழகத்தில் 1980இல் ஆய்வியல் நிறைஞர் பட்டம் பெற்றார். அசனின் கூற்றுப்படி, அவர் தனது முனைவர் பட்டத்திற்குப் பல்கலைக்கழகங்களுக்கு விண்ணப்பிக்கும்போதுதான், "கல்வியின் சிறுபான்மையினருக்கான பாகுபாடுகள் குறித்து முதன் முறையாக உணர்ந்ததாக” தெரிவிக்கின்றார். இதன் காரணமாக உணர்வுப்பூர்வமாக முயற்சி செய்து மற்ற பெண் ஆராய்ச்சியாளர்களுக்கும் ஆதரவாக இருக்க வழிவகுத்தது என்று தெரிவிக்கின்றார். இங்கு விலங்குகளில் உள்ள உயிரணுவின் உள் கால்சியம் அளவுகளில் ஏற்படும் மாற்றங்களின் முறையான மற்றும் உயிரணு விளைவுகள் குறித்து ஆய்வு செய்துவருகிறார். 1983ஆம் ஆண்டில், அசன் மும்பையில் உள்ள டாடா அடிப்படை ஆராய்ச்சி கழகத்தில் மூலக்கூறு உயிரியல் பிரிவில் வருகைதரும் ஆராய்ச்சியாளராகச் சேர்ந்தார். 1992இல் மாசச்சூசெட்ஸ் பிராண்டிஸ் பல்கலைக்கழகத்தில் உயிரியல் துறையில் வருகை தரும் விஞ்ஞானியாகச் சேர்ந்தார்.  

## ஆராய்ச்சி
அசனின் ஆய்வகத்தில் உயிரணுக்களில் இரண்டாவது தூதுவர் செயல்படும் இனோசிடால் 1,4,5-முப்பாசுபேட் (*InsP3*) மற்றும் அதன் ஏற்பி-இன்சுபி3 குறித்து ஆய்வுகள் நடைபெற்று வருகின்றன. இந்த புரதம் உயிரணுவின் உள் -கால்சியம் சேமிப்பு மற்றும் இன்ஸ்பி3 க்கான ஏற்பி மற்றும் கால்சியம் வெளியீட்டிற்கான வாய்க்காலின் இரட்டைச் செயல்பாட்டைச் செய்கிறது. மரபணு, மூலக்கூறு, உயிரணுக்கள், மின் இயற்பியல் மற்றும் நடத்தை முறைகளில் மாதிரி உயிரினமான பழ ஈக்களில் இன்ஸ்பி3 ஏற்பி செயல்பாடுகள் குறித்து ஆய்வினை மேற்கொண்டு வருகின்றனர்.  

இவரது ஆய்வகத்தில் மேற்கூறி பிரிவுகளில் குறுகிய காலப் பயிற்சியினையும், முனைவர் பட்டம், முனைவர் பட்டத்திற்கு பிந்தைய ஆய்வினையும் தகுதி வாய்ந்த ஆய்வாளர்கள் மேற்கொண்டு வருகின்றனர்.  

## விருதுகள் மற்றும் அங்கீகாரம்
அசன், இன்லாக்ஸ் அறக்கட்டளையின் உதவித்தொகை, இங்கிலாந்து வெளிநாட்டு ஆராய்ச்சி மாணவர் விருது, வெல்கம் அறக்கட்டளையின் நிதியுதவி மற்றும் ராக்பெல்லர் உயிர்த்தொழில்நுட்பவியல் நிதியுதவியினையும் பெற்றார். 2006ஆம் ஆண்டில், பெங்களூரில் உள்ள இந்திய அறிவியல் கழகத்தின் உறுப்பினராகவும், 2007இல் ஆசிய-பசிபிக் மூலக்கூறு உயிரியல் வலையமைப்பின் உறுப்பினராகவும் தேர்ந்தெடுக்கப்பட்டார். இவர் இந்திய தேசிய அறிவியல் கழகத்தின் உறுப்பினராகவும் உள்ளார்.  

## வெளியீடுகள்
இவர் தலைசிறந்த பன்னாட்டு ஆவ்விதழ்களில் பல்வேறு கட்டுரைகளை வெளியிட்டுள்ளார். அவற்றுள் சில கீழே கொடுக்கப்பட்டுள்ளன:  

1. 
1. 
1. 
1. 
1. 
1. 
1. 
1. 
1. 
1.
# தெ புக் ஆஃப் கட்சி விமன்


***தெ புக் ஆஃப் கட்சி விமன்:ஃபாவ்ரிட் ஸ்டோரிஸ் ஆஃப் கரேஜ் அண்ட் ரெசிலியன்ஸ்** (The Book of Gutsy Women: Favorite Stories of Courage and Resilience)* என்பது இலரி ரோதம் கிளிண்டன், முன்னாள் அமெரிக்க முதல் பெண்மணி, ஆளுநர் மற்றும் மாநில செயலாளர் மற்றும் அவரது மகள் செல்சியா கிளிண்டன் ஆகியோரால் இணைந்து எழுதப்பட்ட புத்தகம் ஆகும். இது இலரி கிளிண்டனின் எட்டாவது புத்தகம், *சைமன் & ஷஸ்டர்* எனும் பதிப்பகம் இந்த நூலை வெளியிட்டது.  

இந்த நூல் அக்டோபர் 1, 2019 அன்று வெளியிடப்பட்டது, மேலும் இந்த நூல் சிமாமந்த நாகொசி அதிச்சி, மேரி ரிட்டர் பியர்ட், ஹேரியட் டப்மேன், எடித் வின்ட்சர் மற்றும் மலாலா யூசப்சையி உள்ளிட்ட "துணிச்சலான பெண்களின்" உருவப்படங்களை உள்ளடக்கியது. "வரலாறு ஒரு விடயத்தை அனைவருக்கும் சுட்டிக்காட்டுகிறது, உலகிற்கு தைரியமான பெண்கள் தான் தேவை. இந்தக் கதைகளிலிருந்து நீங்கள் வலிமை பெறுவீர்கள் என்று நம்புகிறோம். அதனால் அதில் நாங்கள் ஈடுபடுகிறோம். " என்று இந்த நூலை எழுதிறதற்கான காரணத்தினைக் கூறுகிறார்கள். இதில் "இலரி ", "செல்சியா", மற்றும் "இலரி மற்றும் செல்சியா" என்று பெயரிடப்பட்ட பிரிவுகள் உள்ளன, யார் என்ன எழுதினார்கள் என்பதை தெளிவுபடுத்தப்பட்டுள்ளது. தோல்வியுற்ற இலரி கிளிண்டனின் குடியரசுத் தலைவர் பிரச்சாரத்தின் முன்னாள் பேச்சாளர் லாரன் பீட்டர்சனின் உதவியுடன் இந்த நூல் எழுதப்பட்டது.  

ஆகஸ்ட் 2019 இல் திட்டம் அறிவிக்கப்பட்டபோது புத்தகத்தின் நிதி விதிமுறைகள் வெளியிடப்படவில்லை.  

## உள்ளடக்கங்கள்
இந்த தொகுதியில் நூற்றுக்கும் மேற்பட்ட பெண்கள் இடம்பெற்றுள்ளனர், இவர்கள் எழுதிய இருநூறுக்கும் மேற்பட்ட கட்டுரைகளில் இருந்து தேர்ந்தெடுக்கப்பட்டது. பதிவுகள் 17 ஆம் நூற்றாண்டு கன்னியாஸ்திரி மற்றும் சுய கற்பித்தல் அறிஞர் ஜுவானா இனெஸ் டி லா க்ரூஸ் முதல் சமகால இளம்பருவ காலநிலை ஆர்வலர் கிரெட்டா துன்பெர்க் வரை இடம் பெற்றுள்ளனர், மற்றும் பொது மக்களுக்கு அதிகம் தெரியாத பெண்களும் இதில் உள்ளனர். பரவலாக குறைவான கவனத்தினைப் பெற்றுள்ள வானியலாளர் கரோலின் ஹெர்ஷல், மருத்துவர் மேரி எட்வர்ட்ஸ் வாக்கர், குழந்தை மருத்துவர் மற்றும் பேராசிரியர் மோனா ஹன்னா-அத்திஷா மற்றும் பெண்கள் உரிமை வழக்கறிஞர் மால் அல்-ஷெரீப் ஆகியோர் இந்தத் தொகுதியில் அடங்குவர். கிளின்டன்களின் சில குடும்ப உறுப்பினர்களும் இத் தொகுதியில் சேர்க்கப்பட்டுள்ளனர்.  

இரண்டாம் உலகப் போருக்குப் பின்னர் பேர்ள் கப்பல் கட்டுமிடத்தில் பயிற்சியில் ஈடுபட்டிருந்த பெண்கள் தீயணைப்பு வீரர்களின் குழு அட்டைப் படத்தில் இடம் பெற்றுள்ளது. பேர்ள் துறைமுகத்தின் மீதான தாக்குதலின் போது எடுக்கப்பட்ட புகைப்படம் என்று தவறாக கருதப்பட்டது. கருப்பு மற்றும் வெள்ளை படத்தின் பின்னணியில் உள்ள கதையை புலனாய்வு நிருபர் பில் டெட்மேன் 2011 ஆம் ஆண்டில் விளக்கினார். இந்த புத்தகத்தின் அட்டைப்படத்திற்காக இது வண்ணமயமாக்கப்பட்டுள்ளது.
# டெட் பிளான்டேஸ் அண்ட் பேட் மதர்ஸ்

**டெட் பிளாண்டேஸ் அண்ட் பேட் மதர்ஸ்: மான்ஸ்ட்ராசிடி, பாட்ரியார்சி அண்ட் தி ஃபியர் ஆஃப் ஃபீமேல் பவர்** (*Dead Blondes and Bad Mothers: Monstrosity, Patriarchy and the Fear of Female Power)* ஜூட் எலிசன் டாய்லினால் 2019 ஆம் ஆண்டில் வெளியான நூல் ஆகும். இலக்கியம், திரைப்படம் மற்றும் பிற ஊடகங்களில், பெண்கள் குறிப்பாக திகில் புனைகதை மற்றும் உண்மையான குற்றம் ஆகியவற்றில் பெண் உடல்கள் காட்சியளிப்பதை இது ஆராய்கிறது,  

இது டாய்லினின் இரண்டாவது நூலாகும். இவரது முதல் நூல் 2016 ஆம் ஆண்டில் வெளியான ட்ரெய்ன்ரெக் ஆகும். மேலும் இது பெண் உரிமைகளின் எதிர்காலம் பற்றிய நம்பிக்கையற்ற கண்ணோட்டத்தைக் கொண்டுள்ளது. விமர்சகர்கள், எழுதும் தரம், நகைச்சுவை மற்றும் வாதத்தின் பாணியைப் பாராட்டினர், அதன் முடிவுகள் பெரும்பாலும் ஏற்றுக்கொள்ளத்தக்கவையாக இருந்தது.  

## பின்னணி
ஜூட் எலிசன் டாய்லின் முதல் நூல் *டிரெய்ன்ரெக்:தெ விமன் வீ லவ் டோ ஹேட், மாக், அண்ட் ஃபியர்... அண்ட் ஒய்* 2016 ஆம் ஆண்டில் வெளியானது. இந்த நூல் பல்வேறு கலாச்சாரங்களில் பாலினப் பாத்திரங்களை மீறும் பெண்கள் எதிர்கொள்ளும் சமூக விளைவுகள் மற்றும் பெண்களின் மன ஆரோக்கியம் ஆகியனவற்றைப் பகுப்பாய்வு செய்தது அவர்களின் இரண்டாவது புத்தகம், *டெட் ப்ளாண்டஸ் அண்ட் பேட் மதர்ஸ்*, ஆகஸ்ட் 13, 2019 அன்று *மெல்வில் ஹவுஸ் பதிப்பகத்தால்* வெளியிட்டது.  

*டெட் ப்ளாண்டஸ் அண்ட் பேட் மதர்ஸ்* புத்தக முன்மொழிவை எழுதும் போது, ஊடக ஆளுமை டொனால்ட் ட்ரம்ப் 2016 அமெரிக்க ஜனாதிபதித் தேர்தலில் வெற்றி பெற்றார் - இந்த நிகழ்வும் *மற்றும் பிற நிகழ்வுகளும் டாய்லை ட்ரெயின்ரெக்கில்* இருந்து தங்களது பார்வையினை மாற்ற வழிவகுத்தது. இதில் ஆணாதிக்கத்தில் இருந்து எழும் கட்டமைப்பு ரீதியாக பெண்கள் எதிர்கொள்ளும் பிரச்சினைகளை முன்வைக்க டாய்ல் விரும்பினார். அவர்கள் சமீபத்தில் திருமணம் செய்து கர்ப்பமாக இருந்தனர் மற்றும் பெண் உடல்களின் களங்கம் பற்றி எழுத விரும்பினர். புத்தகத்தின் முதல் வரைவு முற்றிலும் திரைப்பட விமர்சனங்களைக் கொண்டிருந்தது.  

## சுருக்கம்
புத்தகம் திகில் புனைகதையின் பகுப்பாய்வைப் பயன்படுத்தி ஒரு பெண்ணின் உடல் குறைவானது அல்லது ஒரு ஆணுடைய உடலின் சிதைந்த பதிப்பு என்ற கலாச்சார கருத்தை ஆராய்கிறது. பெண்களின் இந்த பார்வையை வைத்திருந்த இரண்டு தனிநபர்கள் அரிஸ்டாட்டில் மற்றும் தாமஸ் அக்குவைனஸ் ஆகியோரை டாய்ல் மேற்கோள் காட்டுகிறார். புத்தகம் இலக்கியம், திரைப்படம், புராணம், மதம் மற்றும் வரலாறு, அத்துடன் நடப்பு விவகாரங்களை ஆராய்கிறது. இது மகள்கள், மனைவிகள் மற்றும் தாய்மார்கள் பற்றிய பிரிவுகளாக வகைப்படுத்தப்பட்டுள்ளது.  

மகள்கள் பற்றிய பிரிவில், டாய்ல் பெண் பருவமடைதலுக்கான உருவகமாக *பொல்டெர்ஜிஸ்டுகள்* (உடல் ரீதியாக துன்புறுத்தும் பேய்கள்) மற்றும் பேய் உடைமைகள் பற்றி எழுதுகிறார். *அவர்கள் தி எக்சோர்சிஸ்ட்* (1973), 12 வயது சிறுமியைப் பற்றிய ஒரு திரைப்படத்தை மேற்கோளாக இங்கு குறிப்பிடுகிறார்-அவள் சுயஇன்பம் மற்றும் இரத்தப்போக்கு ஏற்படுதல், அவளது உடல் மாறும் தன்மை ஆகியவற்றோடு ஒப்பிடப்படுகிறார்.இதில் வரும் முதன்மைக் கதாபாத்திரம் மாதவிடாய் துவங்கிய காலத்தில் இருக்கும் ஒரு இளம் பெண் ஆவார்; பெண்களின் உடலைப் பற்றிய எதிர்மறையான கருத்துடன் உள்ள ஒரு தவறான தாயால் அவள் கட்டுப்படுத்தப்படுகிறாள்.
# சலிமா மசாரி


**சலீமா மசாரி** (*Salima Mazari*; பிறப்பு 1980) ஆப்கானித்தானைச் சேர்ந்த அரசியல்வாதி ஆவார். இவர் ஆப்கானித்தானில் பல்கு மாகாணத்தில் சார்கிண்ட் மாவட்டத்தின் மாவட்ட ஆளுநராகவும், ஆப்கானித்தானில் உள்ள மூன்று பெண் மாவட்ட ஆளுநர்களில் ஒருவராகவும் பணியாற்றினார். கடந்த சில வருடங்களாக, சலிமா மசாரி ஆப்கானித்தானில் ஒரு பெண் தலைவராக மிகவும் பாராட்டையும் கவனத்தையும் பெற்றார்.  

2021 தலிபான் தாக்குதலுக்கு பல ஆப்கானித்தான் அரசியல் தலைவர்கள் நாட்டை விட்டு வெளியேறிய நேரத்தில், சலிமா மசாரி பல்கு மாகாணம் சரணடையும் வரை அங்கேயே தங்க முடிவு செய்தார். பின்னர், தாலிபான்கள் நாடு முழுவதும் ஒன்றன் பின் ஒன்றாக கட்டுப்பாட்டைப் பெற்ற பிறகு சலீமா மசாரி கைது செய்யப்பட்டதாக அப்பகுதியின் வட்டாரங்கள் தெரிவித்தன.  

## சுயசரிதை
மசாரி 1980 இல் அகதிகள் ஆப்கானிஸ்தானின் மீது சோவியத் படையெடுப்பின் போது இவரது குடும்பம் தப்பியோடியதால் 1980 இல் ஈரானில் அகதியாக பிறந்தார். இவர் ஈரானிலேயே வளர்க்கப்பட்டார். ஈரானின் தெகுரான் பல்கலைக்கழகத்தில் பட்டம் பெற்ற பிறது தனது பெற்றோரை விட்டு ஆப்கானித்தானுக்குத் திரும்புவதற்கு முன் புலம்பெயர்தல் தொடர்பான சர்வதேச அமைப்பில் பணியாற்றினார். 2018ஆம் ஆண்டில், இவர் பல்கு மாகாணத்தில் சார்கிண்ட் மாவட்டத்தின் மாவட்ட ஆளுநர் பதவியில் நியமிக்கப்பட்டார். இது இவரது மூதாதையர் மாகாணமாகும். ஆளுநராக, இவர் தலிபான்களுக்கு எதிரான போராட்டத்தில் உள்ளூர் போராளிகளை நியமிக்க ஒரு பாதுகாப்பு ஆணையத்தை உருவாக்கினார். 2020 ஆம் ஆண்டில், இவர் தனது மாகாணத்தில் 100க்கும் மேற்பட்ட தாலிபான் வீரர்களை சரணடைய பேச்சுவார்த்தை நடத்தினார்.  

## தாலிபான் தாக்குதல்
2021 தலிபான் தாக்குதலுக்கு மத்தியில், நாட்டின் பல ஆளுநர்கள் செய்தது போல் இவரும் தப்பி ஓட மறுத்துவிட்டார். நிறைய ஆப்கானித்தான் மாகாணங்கள் அதிக சண்டையின்றி வீழ்ந்த நிலையில், பல்கு மாகாணத்தில் சார்கிண்ட் மாவட்டத்தை சேதமின்றி வைத்திருக்க சலிமா எல்லா வழிகளிலும் முயற்சித்தார். இவருடைய மாவட்டம் தலிபான்களுக்கு முன்னேற்றத்திற்கு குறிப்பிடத்தக்க எதிர்ப்பை வெளிப்படுத்தியது. காபுலின் வீழ்ச்சியைத் தொடர்ந்து ஆப்கானித்தானின் இஸ்லாமிய குடியரசு முழுவதுமாக வீழ்ச்சியடையும் வரை, தலிபான்களால் ஆக்கிரமிக்கப்படாத சில மாவட்டங்களில் இவருடைய மாவட்டமும் ஒன்றாகும்.  

தி கார்டியன் நாளிதழின் கூற்றுப்படி, இவர் தலைமை மீது நம்பிக்கையுடன் மற்றும் தடையில்லாமல் இருந்தார். "தீவிரவாத சித்தாந்தங்கள் மற்றும் அவற்றை நம்மீது திணிக்கும் குழுக்களுக்கு எதிராக நாம் இப்போது போராடாவிட்டால், அவர்களை தோற்கடிப்பதற்கான வாய்ப்பை இழப்போம். அவர்கள் வெற்றி பெறுவார்கள். அவர்கள் சமூகத்தை மூளைச் சலவை செய்வார்கள். அவர்களின் நிகழ்ச்சி நிரலை ஏற்கிறேன் ... ஆனால் நான் பயப்படவில்லை. ஆப்கானிஸ்தானில் சட்டத்தின் ஆட்சியை நான் நம்புகிறேன்." என்றார்.  

## பிணைக்கைதி
தீவிரவாத குழுவின் போராளிகள் நாடு முழுவதும் ஊடுருவியது, அமெரிக்கப் படைகள் வெளியேறத் தொடங்கியதால் ஒவ்வொரு நகரமாக கைப்பற்றியது. இறுதியில், நாட்டின் தலைநகர் காபூல் அரசு அல்லது தேசிய இராணுவத்தின் சிறிய எதிர்ப்போடு சரிந்தது. ஆப்கானித்தானில் தலிபான் ஆட்சி தொடங்கியவுடன் கொடூரங்களும் தொடங்கியுள்ளன. தலிபான்களுக்கு எதிராக சலிமா மசாரி தொடர்ந்து குரல் எழுப்பி வந்த பல்கு மாகாண ஆளுநர் சலிமா மசாரியை ஆகத்து 18 அன்று, தலிபான்கள் பிணைக்கைதியாகப் பிடிக்கப்பட்டதாக அறிவிக்கப்பட்டது.
# சீதா காசிமி


**சீதா காசிமி** (*Seeta Qasem*i; பிறப்பு 6 ஏப்ரல் 1983), ஆப்கானித்தானியப் பாடகரும், பாடலாசிரியரும் ஆவார். இவர் 2008இல் தொலைக்காட்சியில் ஒரு தொண்டு நிகழ்ச்சியின் மூலம் ஆப்கானிய இசைத் துறையில் அறிமுகமானார்.. இவர் பஷ்தூ மற்றும் தாரி இரண்டிலும் பாடுகிறார். தற்போது ஜெர்மனியில் வசிக்கிறார்.  

## ஆரம்ப கால வாழ்க்கை
சீதா காசிமி சிறு வயதிலிருந்தே ஒரு பிரபலமான கால்பந்து வீரராக இருக்க விரும்பினார். ஆப்கானித்தானில் நடக்கும் உள்நாட்டுப் போர் காரணமாக, சீதா மிக இளம் வயதிலேயே தனது நாட்டை விட்டு வெளியேற வேண்டியிருந்தது. இவருடைய குடும்பம் பாக்கித்தானுக்கு குடிபெயர்ந்தது. அங்கு இவர் தனது 25 வயதில் மிகவும் வயதான ஒருவரை திருமணம் செய்வதற்கு முன்பு சிறிது காலம் தங்கியிருந்தார். இவர் அவரது முதல் மனைவி இல்லை என்று தெரிந்த பிறகு இவர் திருமணத்தில் மிகவும் துன்பங்களை எதிர்கொண்டார். பின்னர் இத் திருமணட்த்திலிருந்து விடுபட்டு விவாகரத்து பெற்றார். இவர் தனது இரண்டு குழந்தைகளுடன் ஜெர்மனியில் வசிக்கிறார்கள்.  

## தொழில்
சீதாவின் வாழ்க்கை, ஜாவித் ஷெரீப் மற்றும் பிற இசைத் துறையின் புகழ்பெற்ற பாடகர்களுடன் சிறிய விழாக்களில் நிகழ்த்துவதன் மூலம் தொடங்கியது. இந்த விழாக்களில் ஒன்றில் இவர் அப்போது ஒளிப்பதிவாளராக இருந்த வாலி எத்சாசியை சந்தித்தார். அவர் தன்னுடன் இணைந்து பணியாற்ற சீதாவிடம் கேட்டுக் கொண்டார். அவருடன் இணைந்து "பியா து" , "தில்பரே மெஹ்ராபனம்" போன்ற பாடல்களை சீதா இசையமைத்து, எழுதி, பாடினார். இதற்குப் பிறகு இவர் தனது தனிப்பாடலான "பா தஸ்வீரம்" மூலம் தனியாக நிகழ்ச்சிகளைத் தொடங்கினார். இந்த பாடல் மூலம் சீதா காசிமி ஒரு ஆப்கானிய பாடகியாக தன்னை நிலைநிறுத்திக் கொண்டார். வாலியின் பாடல்களுக்கு பின்னால் இவர் குரல் கொடுத்தார் என்பது பலருக்கு தெரியாது.  

இவரது முதல் வணிக வெற்றி "துக்தரே குச்சி" என்ற பாடலுடன் வந்தது. இது ஒரு ஆப்கான் நாடோடிப் பெண்ணுக்கும் ஒரு பையனுக்கும் இடையிலான காதல் கதையை அடிப்படையாகக் கொண்டது. இவர் தனது அடுத்த பாடலான "மஸ்தம் மஸ்த்" என்ற பாடலை வெளியிட்டார். இதன் மூலம் இவர் ஆப்கானிததானுக்கு வெளியே உள்ள ஆப்கானியர்களிடையேயும் தன்னை ஒரு இசை கலைஞராக தன்னை நிலைநிறுத்திக் கொண்டார். மேலும் சபிக் முரீத் என்ற பாடகருடன் இணைந்து பாடி ஆப்கானித்தானுக்குள்ளும் பிரபலமடைந்தார். *டா சாரா மீனா லாரெம்* என்பது சீதாவின் முதல் பஷ்தூ பாடலாகும். மேலும், இவரது சிறந்த உச்சரிப்பு மற்றும் நிகழ்படம், ஆகியவற்றிற்காக பாராட்டப்பட்டது . இந்த பாடல் ஆப்கானித்தானுக்குள் படமாக்கப்பட்டது. ஆப்கானித்தான் கிராமவாயும் மேற்கிலிருந்து ஆப்கானித்தான் சிறுமி கிராமத்திற்கு வருகை தரும் காதல் கதையை சித்தரிக்கிறது. சபிக் முரீத்துடன் "லம்பா டி ஷோமா" என்ற மற்றொரு பாடலும் வெளியானது. இருப்பினும், இந்த பாடலுக்காக எந்த நிகழ்படமும் உருவாக்கப்படவில்லை. ஆப்கானிஸ்தானில் தங்கியிருந்தபோது தொடர்ச்சியான இசை நிகழ்ச்சிகள் மற்றும் நேர்காணல்களை வழங்கினார்.  

## சமீபத்திய வெளியீடுகள்
இவரது அடுத்த வெற்றி கசாரா பாடலான 'வதந்தர்'. சர்வதேச பெண் தினத்தன்று சீதா இதனை வெளியிட்டார். இந்த பாடல் ஆப்கானித்தான் சமூகத்தில் ஒரு பெண்ணின் பங்கு பற்றிய முக்கியமான பிரச்சினையை பிரதிபலித்தது. இவரது அடுத்த மற்றும் சமீபத்திய வெற்றி "கரனே" வரை பல பாடல்களுடன் இதைத் தொடர்ந்தார். ஒரு பஷ்தூ மொழி பாடல், எளிமையான ஒரு ஆப்கானிஸ்தான் பெண்ணின் வாழ்க்கையை காட்டுகிறது.
# 2021 மகளிர் நீதிக்கான போராட்டம்

**2021 மார்ச் மகளிர் நீதிக்கான போராட்டம்** (2021 March 4 Justice) (**மகளிர் நீதிக்கான போராட்டம் என்றும் அழைக்கப்படுகிறது**) 15 மார்ச் 2021 அன்று ஆஸ்திரேலியா முழுவதும் நடந்தது. இந்த ஆர்ப்பாட்டங்கள் தலைநகர் கான்பெரா நடந்த ஆர்ப்பாட்டங்கள் உட்பட மற்ற முக்கிய ஆஸ்திரேலிய நகரங்களிலும் நடந்த தொடர் நிகழ்வுகளும் அடங்கும். ஆஸ்திரேலியாவில் 40 நகரங்களில் போராட்டங்கள் நடந்தன; கூட்டமைப்பின் எதிர்க்கட்சித் தலைவர் மற்றும் முக்கிய அரசியல் கட்சிகளைச் சேர்ந்த மற்ற அரசியல்வாதிகள் உட்பட 110,000 பேர் கலந்து கொண்டதாக அமைப்பாளர்கள் மதிப்பிட்டனர்.  

பள்ளிகளில் பாலியல் அத்துமீறல்கள் மற்றும் பாலியல் துன்புறுத்தல்கள் தொடர்பான அறிவுறுத்தங்களை மேம்படுத்துவதற்காக பிரச்சாரத்தில் ஈடுபட்ட சமுகச் செயற்பாட்டாளர் சேனல் கான்டோஸ் முன்னாள் பள்ளி மாணவியரிடம் அவர்களுக்கிழைக்கப்பட்ட பாலியல் துன்புறுத்தல்கள் பற்றிய வெளிப்படுத்தல்களைப் பெற்ற நிகழ்வு தான் தங்களை இவ்வாறு போராடத் தூண்டியது என்று போராட்ட ஒருங்கிணைப்பாளர்கள் கூறினர்.  

முக்கிய நகரங்கள் மற்றும் நாட்டின் நகரங்கள் உட்பட ஆஸ்திரேலியாவில் 40 -க்கும் மேற்பட்ட இடங்களில் போராட்ட நிகழ்வுகள் ஏற்பாடு செய்யப்பட்டன. இந்த நிகழ்வுகளுக்கு ஆஸ்திரேலிய தொழிற்சங்க கவுன்சில் ஒப்புதல் அளித்தது.  

## கோரிக்கைகள்
போராட்ட அமைப்பாளர்கள் ஆர்ப்பாட்ட நிகழ்வுகளுக்கான நான்கு நோக்கங்களை பட்டியலிட்டனர். இந்தக் கோரிக்கைகள் ஆஸ்திரேலிய அரசுக்கு அவர்கள் அளித்த மனுவில் விவரிக்கப்பட்டுள்ளது:<blockquote>  
1. பாலின வன்முறை குறித்து பொருத்தமான அதிகாரிகளுக்கு சரியான நேரத்தில் பரிந்துரைக்கப்பட்ட அனைத்து வழக்குகளிலும் முழு சுதந்திரமான, தன்னாட்சியான விசாரணைகளும், கண்டறியப்படும் குற்றங்களுக்கு பொதுவெளியில் பொதுவான பொறுப்பும் உறுதி செய்யப்பட வேண்டும்.
1. ஆஸ்திரேலிய மனித உரிமைகள் ஆணையத்தின் பணியிடங்களில் மரியாதை@ஆஸ்திரேலிய பணியிடங்கள் 2020 ல் பாலியல் துன்புறுத்தல் பற்றிய தேசிய விசாரணையின் பணி அறிக்கையில் உள்ள 55 பரிந்துரைகளை முழுமையாக செயல்படுத்த வேண்டும்.
1. பாலின வன்முறை தடுப்புக்கான பொது நிதியை உலகின் சிறந்த நடைமுறைச் சாத்திய அளவிற்கு உயர்த்த வேண்டும்.
1. பாலின சமத்துவத்தை ஊக்குவிக்க கூட்டாட்சி பாலின சமத்துவச் சட்டம் இயற்றப்பட்டது. இது நாடாளுமன்ற நடைமுறைகளின் பாலின சமத்துவ தணிக்கையை உள்ளடக்கியதாக இருக்க வேண்டும்.

*பெண்கள் நீதிக்கான போராட்டம்*</blockquote>அனைத்து மாநில மற்றும் பிரதேச தலைநகரங்கள் உட்பட 40 க்கும் மேற்பட்ட நகரங்களில் போராட்டங்கள் நடந்தன.  

## அரசாங்கத்தின் பதில்
ஆஸ்திரேலியப் பிரதமர் ஸ்காட் மோரிசன், போராட்ட அமைப்பாளர்களை ஒரு தனிப்பட்ட கூட்டத்தில் சந்திக்க முன்வந்தார். பிரதமர் இந்த விஷயத்தை பகிரங்கமாக உரையாற்ற வேண்டும் என்ற அடிப்படையில் இந்த சலுகை மறுக்கப்பட்டது.  

அதைத் தொடர்ந்து, ஆஸ்திரேலிய நாடாளுமன்றத்தில், மோரிசன் எதிர்ப்புகளை சாதகமான சூழலில் விவரிக்க முயன்றார். அவரின் உரையின் சுருக்கம் பின்வருமாறு இருந்தது. ஆஸ்திரேலியாவின் ஜனநாயக இயல்பின் காரணமாக, இதுபோன்ற போராட்டங்கள் துன்புறுத்தல் இல்லாமல், நடத்த அனுமதிக்கப்படுகின்றன: உலகின் சில பகுதிகளில் உள்ள பெயர் குறிப்பிடப்படாத சில நாடுகள் ஆர்ப்பாட்டக்காரர்களை வன்முறை கொண்டு எதிர்க்கிறார்கள். வேறு இடங்களில், போராட்டக்காரர்கள் தோட்டாக்களால் சந்திக்கப்படுகிறார்கள்" இந்த கருத்துக்கள் எதிர்க்கட்சி உறுப்பினர்களால் எதிர்மறையாக எடுத்துக் கொள்ளப்பட்டன.
# சாரா உசைன்

**சாரா உசைன்** (*Sara Hossain*) வங்காளதேசத்தைச் சேர்ந்த வழக்கறிஞர் ஆவார். இவர் வங்காளதேச உச்ச நீதிமன்றத்தின் பட்டியில் வழக்கறிஞராகவும், வங்காளதேச சட்ட உதவி மற்றும் சேவைகள் அறக்கட்டளையின் கௌரவ நிர்வாக இயக்குநராகவும் பணிபுரிகிறார். 2016ஆம் ஆண்டு அமெரிக்க வெளியுறவு செயலாளரால் வழங்கப்பட்ட சர்வதேச வீரதீரப் பெண்கள் விருது பெற்றவர்களில் இவரும் ஒருவர். பெண்களுக்கு எதிரான வன்முறை குறித்த வங்காளதேசத்தின் முதல் விரிவான சட்டத்தை வரைவதில் உசைன் முக்கியப் பங்கு வகித்தார். இது 2010இல் சட்டமாகியது. பத்வா வன்முறையை எதிர்த்து போராடுவதற்காக தனது பங்குக்கு பெயர் பெற்றவர். அங்கு பெண்கள் மற்றும் சிறுமிகளுக்கு இழிவான மற்றும் வன்முறையான தண்டனைகளை வழங்குவதற்காக பத்வாக்கள் வழங்கப்படுகின்றன. பாலியல் பலாத்காரம் மற்றும் பாலியல் வன்கொடுமை வழக்குகளில் கன்னித்தன்மை சோதனையும் கட்டாய முக்காடு ஆகியவற்றை இவர் எதிர்த்தார். லின் வெல்ச்மேனுடன் இணைந்து *ஹானர்* என்ற பத்திரிக்கையின் இணை ஆசிரியராக இருந்து வெளியிட்டார். (பெண்களுக்கு எதிரான குற்றங்கள், முன்னுதாரணங்கள் மற்றும் வன்முறைகள்.)  

## கல்வியும் பணியும்
உசைன், 1988இல் ஆக்சுபோர்டின் வாதம் கல்லூரியில் கலைப்பிரிவில் தனது இளங்கலை பட்டத்தையும் முதுகலை சட்டத்தை (சட்டவியல்) முடித்தார். பின்னர் இவர் *மிடில் டெம்பிள்* பகுதியின் வழக்கறிஞர் சங்கத்தில் சேர்ந்தார். இவர் 1992 இல் வங்காளதேசத்தின் உச்ச நீதிமன்றத்தின் உயர் நீதிமன்றப் பிரிவில் சேர்ந்தார். 2008 இல் மேல்முறையீட்டுப் பிரிவுக்குச் சென்றார். உசைன் 1997 முதல் 2003 வரை தெற்காசியப் பிரிவின் சட்ட அதிகாரியாக பணியாற்றினார். மனித உரிமைகள் தொடர்பான வழக்கை ஆதரிப்பதில் ஐரோப்பிய மனித உரிமைகள் நீதிமன்றம் மற்றும் மனித உரிமைகளுக்கான அமெரிக்க-அமெரிக்க ஆணையம் மற்றும் சர்வதேச மற்றும் ஒப்பீட்டு மனித உரிமைகள் சட்டத்தைப் பயன்படுத்துவதற்கான மனித உரிமைகள் குழு உள்ளிட்ட மனித உரிமைகள் வழக்கை ஆதரிப்பதில் இவர் ஈடுபட்டார். கீழைநாடுகள் & ஆப்பிரிக்க ஆய்வுகள் கல்லூரியில் இஸ்லாமிய மற்றும் மத்திய கிழக்கு சட்ட மையத்துடன் ஆணவக் கொலைகள் குறித்த பல நாடுகளின் ஆய்விலும் இவர் பணியாற்றினார். தற்போது, மான டாக்டர் கமல் உசைன் என்ற சட்ட நிறுவனத்தின் பங்குதாரராக உள்ளார்.  

## விருதுகளும் சாதனைகளும்
"பெண்கள் மற்றும் சிறுமிகளுக்கு அதிகாரம் அளிப்பதற்காகவும், வங்காளதேசத்தில் குரல் கொடுக்காதவர்களுக்காக தனது இடைவிடாத சட்ட வாதத்தின் மூலம் குரல் கொடுத்ததற்காகவும்" 2016 ஆம் ஆண்டில், அமெரிக்க வெளியுறவு அமைச்சர் ஜான் கெர்ரியால் "வீரதீர பெண்கள் விருது" உசைனுக்குகு வழங்கப்பட்டது. 2008 ஆம் ஆண்டில் உலகப் பொருளாதார மன்றத்தால் "இளம் உலகளாவிய தலைவர்" என்று பெயரிடப்பட்டார். 2007இல் அமெரிக்காவின் நியூயார்க்கு நகர ஆசியச் சங்கம் 'ஆசியாவின் 21 சகா " என பெயரிட்டது இவர் 2005இல் அனன்யா முதல் பத்து முன்னணி பெண்கள் விருது, மனித உரிமைகளுக்கான வழக்கறிஞர்கள் குழுவால் மனித உரிமைகள் வழக்கறிஞர் விருது ஆகியவற்றைப் பெற்றார்.  

## தனிப்பட்ட வாழ்க்கை
வங்காளதேசத்தின் அரசியல்வாதியும் எழுத்தாளருமான டாக்டர் கமால் உசைனின் மகளாவார். இவரது தந்தை 1992இல் வங்காளதேசத்தில் கானோ போரம் என்ற அரசியல் கட்சியின் தலைவராக இருந்தார். சாரா பிரிட்டிசு மனித உரிமை ஆர்வலர் *டேவிட் பெர்க்மனை* மணந்தார். வங்கதேசத்தை தளமாகக் கொண்ட ஒரு புலனாய்வு பத்திரிகையாளரான இவர் *நியூ ஏஜ்* என்ற வங்காளதேச தேசிய செய்தித்தாளில் பணிபுரிந்தார். வங்காளதேச விடுதலைப் போரின் போது நடந்த போர்க்குற்றங்கள் குறித்த அறிக்கைக்காக இவர் அறியப்படுகிறார்.
# அலியா பக்சால்



**அலியா பக்சால் (Alya Bakhshal)** பாக்கித்தான் நாட்டைச் சேர்ந்த ஒரு பெண்ணிய<nowiki/>வாதியாவார். அரசியல் தொழிலாளியாகவும் ஓர் அமைப்பாளராகவும் இவர் செயற்பட்டார். பெண்கள் சனநாயக முன்னணி என்ற பெண்ணிய அமைப்பில் பொதுச் செயலாளராக இவர் இருந்தார். சிந்து மாகாணத்தின் அவாமி தொழிலாளர் கட்சியின் பெண் செயலாளராகவும் இவர் பொறுப்பு வகித்தார்.  

## அரசியல்
அலியா பக்சால் ஒரு சமதர்மவாத பெண்ணிய அமைப்பாளர் ஆவார். பாக்கித்தானின் சிந்து மாகாணம் கைர்பூர் மிர்சைச் சேர்ந்த இவர் தற்போது சிந்துவின் ஐதராபாத்து நகரத்தில் வசித்து வருகிறார்.  

**அவாமி தொழிலாளர் கட்சி**  

அலியா பக்சால் அவாமி தொழிலாளர் கட்சியின் மூத்த மற்றும் முன்னணி உறுப்பினர் மற்றும் சிந்து மாகாணத்தின் மகளிர் செயலாளராக பணியாற்றுகிறார்.  

## பெண்ணியம்
**பெண்கள் நடவடிக்கை மன்றம்**  

அலியாவின் அரசியல் போராட்டமும் பெண்ணியமும் இவர் மகளிர் செயல் மன்றத்தில் சேர்ந்தபோது தொடங்கியது. பின்னர் அவாமி தொழிலாளர் கட்சியில் சேர்ந்தார். சமதர்ம பெண்ணிய நிறுவனமான பெண்கள் சனநாயக முன்னணியைத் தொடங்கிய நிறுவனர்களில் இவரும் ஒருவராவார். சமதர்ம பெண்ணிய அமைப்பு 2018 ஆம் ஆண்டு முதல் ஒவ்வோர் ஆண்டும் பெண்கள் சுதந்திர அணிவகுப்பையும் சர்வதேச மகளிர் தினத்தையும் கொண்டாடுகிறது. பாலியல், வர்க்கம் மற்றும் தேசத்தின் அடிப்படையில் பாக்கித்தானில் ஒட்டுமொத்த சுரண்டல் மற்றும் ஒடுக்குமுறையின் ஒரு பகுதியாக ஆணாதிக்க ஒடுக்குமுறை, பாகுபாடு மற்றும் வன்முறை ஆகியனவற்றைப் பற்றி பேசுகின்ற நரிவாத் இதழையும் இவ்வமைப்பு வெளியிடுகிறது.  

**பெண்கள் சனநாயக முன்னணி**  

பெண்கள் சானநாயக முன்னணியில் பக்சால் பொதுச் செயலாளராகப் பணியாற்றுகிறார் பெண்கள் ஜனநாயக முன்னணியின் செயலில் உறுப்பினராக, சிந்து மாகாணப் பெண்களின் தொழிலாள வர்க்கத்தை ஏற்பாடு செய்வதற்காக இவர் சிந்து முழுவதும் பல அரசியல் பள்ளிகளையும் ஆய்வு வட்டங்களையும் ஏற்பாடு செய்துள்ளார். தொற்றுநோய் காலத்தின் போது பெண்கள் சனநாயக முன்னணி மன்றத்தில் இருந்து சுகாதாரப் பணியாளர்களுக்காக இவர் குரல் கொடுத்தார். தொழிலாள வர்க்கம், மற்றும் பெண்களுக்கு எதிரான குடும்ப வன்முறை குறித்தும் குரல் எழுப்பினார். 2020 மாணவர் அணிவகுப்பின் அமைப்பாளர்களில் ஒருவராக இருந்த இவர், மாணவர் சங்கங்களை சனநாயக உரிமையாக மீட்டெடுக்க வேண்டும் என்று கோரினார்.  

**அவுரத் ஆசாதி அணிவகுப்பு**  

2018 ஆம் ஆண்டு முதல் சிந்து மாகாணத்தில் பெண்கள் சனநாயக முன்னணியின் மற்ற உறுப்பினர்களுடன் இணைந்து பக்சால் ஆராத் ஆசாதி அணிவகுப்பை ஏற்பாடு செய்து நடத்தி வருகிறார்.  

தன்னார்வ தொண்டு நிறுவனங்களின் எண்ணிக்கை அதிகரிப்பால் பெண்களுக்கு அதிகாரமளிப்பதற்கான இயக்கம் அரசியலற்றதாகிவிட்டது. இடதுசாரிகளிடமிருந்து இந்த இயக்கத்திற்கு எதிர்ப்பு கூட உள்ளது என்று டான் செய்தி இதழுக்கான நேர்காணலில் பக்சால் கூறியுள்ளார். பெண்களின் விடுதலை ஒரு பிற்போக்கு சிந்தனையாக இருக்க முடியாது. ஏனெனில் ஆணாதிக்கம் முதலாளித்துவம் மற்றும் இனவெறி உள்ளிட்ட பிற சமூக அச்சுறுத்தல்களுடன் இது இணைக்கப்பட்டுள்ளது என்று அந்த நேர்காணலின்போது மேலும் இவர் கூறினார். சிந்து நகர்ப்புறங்களில் உள்ள பெண்கள் மற்றும் உயர் மற்றும் நடுத்தர வர்க்கத்தைச் சேர்ந்தவர்கள் சமீபத்திய ஆண்டுகளில் பல சுதந்திரங்களைப் பெற்றுள்ளனர். ஆனால், முற்போக்குக் குடும்பங்களில் இருந்து வந்து வேலைக்குச் செல்லவும், படிக்கவும் ஊக்கமளிக்கும் இந்தப் பெண்களுக்கு, அவர்கள் அரசியலில் நுழையும்போது எதிர்ப்பை எதிர்கொள்கின்றனர் என்றும் பக்சால் அப்போது தெரிவித்தார்.
# டி. என் சீமா


முனைவர் **டி. என் சீமா** (*T. N. Seema*)(ஆங்கிலம்: *Dr T. N. Seema;* மலையாளம்: *ഡോ . ടി .എൻ സീമ)*(பிறப்பு 1 ஜூன் 1963) என்பவர் கேரள மாநிலத்தினைச் சார்ந்த இந்தியச் சமூக சேவகர், ஆசிரியர் மற்றும் அரசியல்வாதி ஆவார். இவர் 2010 முதல் 2016 வரை இந்தியப் பொதுவுடைமைக் கட்சியின் (மார்க்சிஸ்ட்) சார்பில் கேரளாவிலிருந்து தேர்ந்தெடுக்கப்பட்ட இந்திய நாடாளுமன்ற மாநிலங்களவை உறுப்பினர் ஆவார்.  

## ஆரம்பகால வாழ்க்கை மற்றும் கல்வி
சீமா இந்திய மாநிலமான கேரளாவில் திருச்சூரில் ஜூன் 1, 1963ஆம் ஆண்டு பிறந்தார். இவருடைய தந்தை பி. நாராயணன் நாயர், தாயார் மனாசி நாயர் ஆவார். இவர் திருவனந்தபுரத்தில் உள்ள, கேரளப் பல்கலைக்கழகத்தில் இளங்கலை மற்றும் முதுகலைப் பட்டத்தினை மலையாளம் பாடத்தில் பெற்றார். கேரளப் பல்கலைக்கழகத்தில் மலையாள இலக்கியத்தில் முனைவர் பட்டம் பெற்ற இவர், தமிழில் பட்டயப்படிபினை மைசூரில் உள்ள இந்திய மொழிகளின் நடுவண் நிறுவனத்திலும், நெதர்லாந்தின் டெ ஹாக்கில் பரவலாக்கப்பட்ட சமூகப் பாதுகாப்பு கல்வியினையும் கற்றார். அங்கன்வாடி மையங்கள், பரவலாக்கப்பட்ட திட்டமிடல், பாலின கையேடு, தேசிய ஊரக வேலைவாய்ப்பு உறுதி சட்டம், மற்றும் சுய உதவிக் குழுக்கள் குறித்துப் பல ஆய்வுகளைச் செய்துள்ளார். இவர் 1991 முதல் 2008 வரை கேரள அரசின் அரசுக் கல்லூரிகளில் மலையாள மொழி மற்றும் இலக்கிய பேராசிரியராகப் பணியாற்றினார். இவர் 1986 திசம்பர் 23 அன்று *சி-டிட்டின்* இயக்குநரான ஜி. செயராஜை மணந்தார். இவர்களுக்கு ஒரு மகள் இருக்கிறாள்.  

கேரள மாநிலத்தில் பல்வேறு சமூக நலத்திட்டங்கள் மற்றும் சேவைகளை திறம்பட செயல்படுத்த ஒருங்கிணைந்த தகவல் அமைப்பை அமைக்க கேரள அரசு அண்மையில் முடிவு செய்தது. மாநில அரசின் இந்த *நவ கேரளம் திட்டத்தின்* ஒருங்கிணைப்பாளராக சீமா நியமிக்கப்பட்டுள்ளார்.  

## புத்தகங்கள் வெளியீடு
சீமா பல புத்தகங்களை எழுதி வெளியிட்டு உள்ளார். அவற்றில் 1997ஆம் ஆண்டு பெண்கள் மற்றும் உள்ளூர் திட்டமிடல் புத்தகமும் 2000ஆம் ஆண்டில் உலகமயமாக்கல் மற்றும் பெண்கள் மலையாளத்தில் வெளியிட்டார். தொகுப்பாசிரியராக வளர்ச்சியில் சமத்துவம் (2000), பாலின நிலை ஆய்வு (2000), அக்கம் கூட்டு (1999) மற்றும் மக்கள் திட்ட பிரச்சாரம் மற்றும் பெண்கள் முன்னேற்றம் (2000) வெளியிட்டுள்ளார்.
# மைனா மகளிர் அறக்கட்டளை



**மைனா மகளிர் அறக்கட்டளை** (**Myna Mahila Foundation**) என்பது ஓர் இந்திய பெண்கள் அமைப்பாகும். மாதவிடாய் போன்ற தடைசெய்யப்பட்ட பாடங்களைப் பற்றி விவாதிப்பதை ஊக்குவிப்பதன் மூலம் பெண்களுக்கு இந்த அறக்கட்டளை அதிகாரம் அளிக்கிறது. மேலும் பெண்கள் பள்ளியில் தங்குவதற்கு குறைந்த செலவில் சுகாதாரப் பாதுகாப்பை உருவாக்க பெண்களுக்கான பட்டறைகளை அமைக்கிறது. டியூக் பல்கலைக்கழகத்தில் படிக்கும் போது 2015 ஆம் ஆண்டு சுகானி இயலோட்டாவால் இந்த அறக்கட்டளை நிறுவப்பட்டது.  

அறக்கட்டளையின் பெயர் மைனா என்ற பறவையிலிருந்து வந்ததாகும். பிரபலமாக பேசப்படக்கூடிய பறவை என்பதாலும் மற்றும் "பெண்" என்பதற்கு "மகிளா" என்ற சொல்லையும் சேர்த்து மைனா மகிளா அறக்கட்டளை என்ற பெயர் உருவாக்கப்பட்டது.  

2016 ஆம் ஆண்டு *கிளாமர்* பத்திரிகை இந்த அறக்கட்டளையின் நிறுவனர் இயலோட்டாவை அந்த ஆண்டின் சிறந்த கல்லூரி பெண்கள் பட்டியலில் சேர்த்து சிறப்பித்தது.  

**இளவரசர் என்றி சார்லசு ஆல்பர்ட் டேவிட் எனப்படும்** இளவரசர் ஆரி மற்றும் மேகன் மார்க்லே ஆகியோர் 19 மே 2018 அன்று திருமணம் செய்து கொண்டபோது திருமண பரிசுகளுக்கு பதிலாக நன்கொடைகளைப் பெற பரிந்துரைக்கப்பட்ட ஏழு அமைப்புகளில் இதுவும் ஒன்றாகும். *2017 ஆம் ஆண்டில் மார்க்லே டைம்* பத்திரிகையில் மைனா மகிளா அறக்கட்டளையைப் பற்றி ஒரு கட்டுரையை எழுதினார், " மாதவிடாய் எவ்வாறு சாத்தியத்தை பாதிக்கிறது" என்ற தலைப்பில் இக்கட்டுரை எழுதப்பட்டது.  

மாதவிடாய் ஆரோக்கியத்தின் களங்கத்தால் நேரடியாகப் பாதிக்கப்படும் பெண்களைச் சந்திப்பதற்காகவும், அது பெண்களின் கல்வியை எப்படித் தடுக்கிறது என்பதை அறியவும் தில்லி மற்றும் மும்பைக்கு உலகத் தொலைநோக்குப் பார்வையுடன் இவர் பயணம் மேற்கொண்டார். மாதவிடாய் ஆரோக்கியத்தை சுற்றியுள்ள களங்கம் காரணமாக இந்தியாவில் மட்டும் 12-14 வயதுக்குட்பட்ட நூற்று பதின்மூன்று மில்லியன் இளம்பெண்கள் பள்ளியை விட்டு வெளியேறும் அபாயத்தில் உள்ளனர். விளையாட்டுகளில் பங்கேற்க முடியாமல் தவிக்கிறார்கள். தங்களை கவனித்துக் கொள்ள குளியலறைகள் இல்லாமல் இன்னலுறுகிறார்கள். இந்த காரணிகள் அனைத்தும் வறுமையின் சுழற்சியை நிலைநிறுத்துகின்றன மற்றும் ஒரு சிறப்பான எதிர்காலத்திற்கான இளம் பெண்ணின் கனவைத் தடுக்கின்றன என்று இளவரசி கூறுகிறார் *அதே ஆண்டு மார்க்லே, மைனா அறக்கட்டளையின் நிறுவனர் இயலோட்டாவை கிளாமர்* இதழில் "தன் வாழ்க்கையை மாற்றிய பத்து பெண்கள்" பட்டியலில் சேர்த்தார்.  

## நோக்கம்
மாதவிடாய் போன்ற தடைசெய்யப்பட்ட அம்சங்களைச் சுற்றியுள்ள உரையாடல்களை ஊக்குவிப்பதைத் தவிர, சேரியில் வசிக்கும் பெண்களுக்கு குறைந்த செலவில் சானிட்டரி நாப்கின்களை தயாரிக்க ஊக்குவிப்பதன் மூலம் அறக்கட்டளையானது நிலையான வேலைவாய்ப்பை வழங்குகிறது. சமூகங்களும் பெண்களை தொழில் முனைவோராக்கி மேம்படுத்துகின்றன. பெண்களின் உடல்நலம், ஆங்கிலம், கணிதம் மற்றும் சுய பாதுகாப்பு போன்ற வாழ்க்கைத் திறன்களைப் பயிற்றுவிப்பதன் மூலம் அதன் ஊழியர்களுக்கு அறக்கட்டளை அதிகாரம் அளிக்கிறது. அரச திருமணத்தின் மூலம் பெறப்பட்ட ஆதரவு நிதியினால் மும்பையில் உள்ள நகர்ப்புற சேரிக்கு தங்கள் அற்க்கட்டளையை மேலும் விரிவாக்க உதவும் என்று நிறுவனர் இயலோட்டா கூறினார்.
# முகைதீன் அ. காதர்

*முகைதின் அ. காதர்*' (*M. A. Kadar*)(பிறப்பு 5 நவம்பர் 1942-இறப்பு 01 ஆகத்து 2011) இந்திய அரசியல்வாதி ஆவார். திராவிட முன்னேற்றக் கழகம் சார்பாக இவர் 1998ஆம் ஆண்டு மாநிலங்களவைக்குத் தேர்ந்தெடுக்கப்பட்டார்.  

## மாநிலங்களவை உறுப்பினர்
திராவிட முன்னேற்றக் கழகம் சார்பாக மாநிலங்களவைக்கு தேர்ந்தெடுக்கப்பட்டு (30-06-1998 முதல் 29-06-2004) வரை செயல்பட்டார்.  

## குடும்பம்
காதர் 1942ஆம் ஆண்டு முகைய்யதீன் மரைக்காயருக்கு மகனாக இராமநாதபுரம் மாவட்டம். மண்டபத்தில் பிறந்தார். பத்தாம் வகுப்பு வரை பயின்றுள்ளார். காதருக்கு சபியா என்ற மனைவியும், மூன்று மகன்களும், 1 மகனும் உள்ளனர்.  

## அரசியல்
மண்டபம் பேரூராட்சி தலைவராகவும், இராமநாதபுரம் நகரசபையின் தலைவராகவும் பல ஆண்டுகள் செயல்பட்டவர் திராவிட முன்னேற்றக் கழகம் கட்சியில் மாவட்ட பொருளாளர், மாநில பொதுக்குழு உறுப்பினர், மாநில சொத்து பாதுகாப்பு குழு உறுப்பினர் என பல பதவி வகித்து வந்தவர்.  

## இறப்பு
இராமநாதபுரத்தில் 01 ஆகத்து 2011-ல் உடல் நலக்குறைவால் இறப்பெய்தினார்.
# தானா பவோலா



**தானா பவோலா ரிவேரா ** (பிறப்பு: 23 சூன் 1995) என்பவர் மெக்சிகன் நாட்டு நடிகை, பாடகி மற்றும் வடிவழகி ஆவார். இவர் சிறுவயதிலிருந்து மரியா பெலன் (2001), பப்லோ ஒ ஆண்ட்ரியா (2005), அத்ராவேட் எ சோசார் (2009-2010), லா டோனா (2016-2020), எலைட் (2018-2020) போன்ற பல தொலைக்காட்சி தொடர்களில் நடித்ததன் மூலம் மிகவும் புகழ் பெற்ற நடிகை ஆனார்.  

## ஆரம்ப கால வாழ்க்கை
தானா பவோலா 23 சூன் 1995 ஆம் ஆண்டில் மெக்சிகோ நகரில் பிறந்து வளர்ந்தார். இவர் முன்னாள் பாடகி பாத்ரிசியா முன்குனா மற்றும் ஜுவான் ஜோஸ் ரிவேரா அரெல்லனோ ஆகியோரின் மகள் ஆவார். இவருக்கு வனியா என்ற ஒரு மூத்த சகோதரி உண்டு மற்றும் இவர்களின் பெற்றோர் குழந்தை பருவத்தில் விவாகரத்து செய்துள்ளனர் என்பது குறிப்பிடத்தக்கது.
# டோலக்


**டோலாக்** (*Dholak*) என்பது இரண்டு பக்கமும் அடிக்கப்படும் நாட்டுப்புற தாள வாத்தியமாகும். இது பொதுவாக சுமார் 45 &nbsp;செமீ நீளமும், 27&nbsp;செ.மீ. அகலம் கொண்டதாகும். இது *கவ்வாலி*, *கீர்த்தனை*, *லாவணி,* *பாங்ரா*, கானா பாடல்கள் போன்ற கலைநிகழ்ச்சிகளில் பரவலாக பயன்படுத்தப்படுகிறது. ஒருபக்கம் அடர்த்தியான குறைந்த த்வனி ஓசையையும், இன்னொரு பக்கம் உச்ச ஸ்தாயிலும் வாசிக்கப்படும் தோல் இசைக் கருவியாகும். இரண்டு பக்கங்களிலிலும் இருக்கும் தோலும் உருளை வடிவ மரத்தின் இரண்டு பக்கங்களிலும் முடுக்கப்படிருக்கும். சுருதியை கூட்டி குறைக்க முடியாது. டோலக்கின் ஒரு பக்கம் சிறியதாகவும் மறுபக்கம் சற்று பெரியதாகவும் இருக்கும். சிறியபகுதி ஆட்டுத் தோலாலும், பெரிய பகுதி எருமைத் தோலாலும் முடப்பட்டிருக்கும். தோல் வாத்தியத்தின் இரு பக்கங்களிலும் கட்டபட்ட நூலை இருக்குவதன் வாழிலாக கணீரென்று தாளம் கிடைக்கும். இதன் உருளைப் பகுதி சிசே மரம் அல்லது மா மரத்தால் செய்யப்படுகிறது. இலங்கையில் தென்னை மரத்திலும் செய்யப்படுகிறது. பெரிய தோல் பகுதி, குச்சியைக் கொண்டு அடித்து வாசிக்கப்படுகிறது. சிறிய பகுதி இடது கையால் வாசிக்கப்படுகிறது.  

பஞ்சாப்பில் வாசிக்கப்படும் டோல் உருவில் மிகப் பெரியது. டோல்கி என்னும் வாத்தியம் சிறியது. இரண்டுக்கும் இடைப்பட்ட அளவில் இருப்பது டோலக் ஆகும்.
# சுக்ரியா பராக்சாய்


**சுக்ரியா பராக்சாய்** ( *Shukria Barakzai* ) ஓர் ஆப்கானித்தான் அரசியல்வாதியும், பத்திரிகையாளரும், ஓர் முக்கிய முஸ்லிம் பெண்ணியவாதியும் ஆவார் . இவர் நோர்வேக்கான ஆப்கானித்தானின் தூதராக இருந்தார். இவர் ஆண்டின் சர்வதேச ஆசிரியர் விருது பெற்றவர்.  

## ஆரம்ப கால வாழ்க்கை
இவர் ஆப்கானிஸ்தானின் காபுலில் 1970 இல் பிறந்தார். நாட்டின் முக்கிய இனக்குழுக்களான பஷ்தூன் மக்களிடையே "பராக்சாய்" என்பது ஒரு பொதுவான பெயராக உள்ளது. மேலும் 1830களிலிருந்து கடைசி மன்னர் தூக்கியெறியப்படும் வரை அதன் ஆட்சியாளர்களால் இப்பயர் பகிரப்பட்டது. இவர் ஆப்கானித்தானின் அதிகாரப்பூர்வ மொழிகளான பஷ்தூ, தாரி, ஆங்கிலம் ஆகியவற்றை பேசுகிறார். இவரது தந்தை வழி தாத்தா ஒரு சமையல்காரராக இருந்தார். அதே நேரத்தில் இவரது தாய்வழி தாத்தா மன்னர் சாகிர் கான் காலத்தில் ஆட்சிக் குழுவில் ஒருவராக இருந்தார்.  

பராக்சாய், 1990களில் காபுல் பல்கலைக்கழகத்திற்கு பயிலச் சென்றார். ஆப்கானித்தான்அரசாங்கத்துக்கும் முஜாஹிதீன்களுக்கும் இடையே அதிகரித்து வந்த வன்முறையால் இவர் பட்டப்படிப்பை பாதியிலேயே நிறுத்திவிட்டார். செப்டம்பர் 1996இல் தலிபான்கள் காபுலைக் கைப்பற்றினர். அதற்குள், பல குடிமக்கள், குறிப்பாக படித்த நடுத்தர வர்க்கத்தினர், நாடுகடந்த வாழ்க்கைக்காக வெளியேறினர் .  

## பத்திரிகைப் பிரச்சாரம்
தாலிபான் ஆட்சியின் வீழ்ச்சியைத் தொடர்ந்து, பராக்சாய் இந்த வாய்ப்பைப் பயன்படுத்திக் கொண்டார். 2002 இல் *ஐனா-இ-சான்* ( மகளிர் கண்ணாடி ) என்ற தேசிய வாரப் பத்திரிகையை நிறுவினார். ஆப்கானித்தானில் தாய் சேய் இறப்பு விகிதம் அதிகளவில் இருந்த பகுதிகளில் பிரச்சாரம் செய்தார். ( உலக சுகாதார அமைப்பு 2003இல் ஆப்கானித்தான் உலகிலேயே பிரசவத்தில் இறக்கும் பெண்களின் விகிதம் அதிகமாக இருப்பதாக கவலை தெரிவித்தது (10000 நேரடி பிறப்புகளுக்கு 1900 இறப்பு ). சிறுவர் திருமணம், கட்டாயத் திருமணம், பெண்களுக்கு எதிரான வன்முறை இன்னும் பொதுவான மற்றும் ஏற்றுக்கொள்ளப்பட்ட நடைமுறைகளாக இருப்பதாக" பராக்சாய் கூறுகிறார். இவர் பெரிய பிரச்சினைகளில் கவனம் செலுத்துகிறார். “என் கருத்துப்படி புரூக்கா அவ்வளவு முக்கியமல்ல. முக்கியமானது கல்வி, ஜனநாயகம் மற்றும் சுதந்திரம்” என்கிறார்.  

தலிபான் ஆட்சியில் தடைசெய்யப்பட்ட செல்லிடத் தொலைபேசி போன்ற தொழில்நுட்பத்தை இவர் பாராட்டுகிறார், இளம் ஆப்கானியர்கள் நவீன உலகத்துடன் ஒருங்கிணைக்க உதவுகிறார். உதாரணமாக, ஒரு தொலைக்காட்சி திறமை நிகழ்ச்சி போட்டியில் பங்கேற்பாளருக்கு வாக்களிக்க குறுஞ்செய்தியைப் பயன்படுத்துவது ஜனநாயக வாக்களிப்பு எவ்வாறு செயல்பட முடியும் என்பதை நிரூபிக்கிறது. பத்திரிகை சுதந்திரம் இல்லாமையும் பத்திரிகையாளர்களுக்கு ஏற்படும் அபாயங்களை சுட்டிக்காட்டவும் இவர் தனது நிலையை பயன்படுத்துகிறார். எல்லைகளற்ற செய்தியாளர்களின் எண்ணிக்கையில் 173இல் ஆப்கானித்தானை 156 வது இடத்தில் பத்திரிக்கை சுதந்திரத்தில் பட்டியலிட்டுள்ளனர். மேலும் இத்துறையில் மாகாணங்களில் பணிபுரியும் பெண்களுக்கு நிலைமை மிகவும் கடினம் என்று கூறுகிறார்.  

## குடும்பம்
சுக்ரியா பராக்சாய்க்கு மூன்று மகள்கள் இரண்டு மகன்கள் என ஐந்து குழந்தைகள் உள்ளனர்  

## அங்கீகாரம்
உலக பத்திரிக்கை விமர்சனம் (Worldpress.org) 2004 ஆம் ஆண்டில் இவரை ஆண்டின் சர்வதேச ஆசிரியராக தேர்வு செய்தது. திசம்பர் 2005 இல், பிபிசி ரேடியோ 4இன் *வுமன்ஸ் ஹவர்* என்ற நிகழ்ச்சியின் மூலம் ஆண்டின் சிறந்த பெண்மணி என்ற பெயரைப் வழங்கியது.
# டேவிட் ஜி கோரி

**டேவிட் ஜி கோரி** (*David G. Cory*) என்பவர் கனடாவிலுள்ள வாட்டர் லூ பல்கலைக்கழகத்தில் வேதியியல் பேராசிரியராகப் பணிபுரிகிறார். இவர் அதே பல்கலைக்கழகத்தின் குவாண்டம் தகவல் செய்முறை தொடர்பான கனடா சிறப்பு ஆராய்ச்சி அமர்வில் பங்கு பெற தேர்வு செய்யப்பட்டார்.  

மேலும் வாட்டர் லூ நானோ தொழில் நுட்ப நிறுவனத்துடன் தொடர்புடைய குவாண்டம் கணக்கீட்டு நிறுவனத்திலும் பணியாற்றியுள்ளார்.  
கேசு வெசுட்டன் ரிசர்வ் பல்கலைக்கழகத்தில் கல்வி கற்ற இவர் 1981 ஆம் ஆண்டு இளநிலைப் பட்டமும் 1987 ஆம் ஆண்டு வேதியியலில் முனைவர் பட்டமும் பெற்றார். இவர் 2010 ஆம் ஆண்டு வாட்டர் லூ பல்கலைக்கழகத்தில் பணியாற்றுவதற்கு முன் மாசாசூயெட்சு தொழில்நுட்ப நிறுவனத்தில் அணுக்கரு பொறியியல் பிரிவில் பேராசிரியராகப் பணியாற்றினார். அங்குதான் அணுக்கரு காந்த ஒத்ததிர்வு தொடர்பான குவாண்டம் கணக்கீட்டில் தனது பங்களிப்பை வழங்கினார். அமர் பாக்மி மற்றும் திமோதி ஏவல் ஆகியோருடன் சேர்ந்து இவர் போலி-தூய்மையான நிலைகள் என்ற கருத்தை உருவாக்கினார் மற்றும் அணுக்கரு காந்த ஒத்ததிர்வு குவாண்டம் கணக்கீட்டின் முதல் சோதனை விளக்கங்களை நிகழ்த்தினார்.
# ஜோர்ஜினா அமொரோசு


**ஜோர்ஜினா அமொரோசு சாக்ரெரா** (பிறப்பு: 30 ஏப்ரல் 1998) என்பவர் எசுப்பானிய நாட்டு நடிகை ஆவார். இவர் நெற்ஃபிளிக்சு நாடகத் தொடரான எலைட் மற்றும் 'லாக்டு அப்' போன்ற தொடர்களில் நடித்ததன் மூலம் மிகவும் பிரபலமானவர்.  

## ஆரம்பகால வாழ்க்கை
ஜோர்ஜினா அமொரோசு என்பவர் 30 ஏப்ரல் 1998 அன்று பார்செலோனாவில் பிறந்தார். இவரால் கட்டலான், எசுப்பானியம், பிரஞ்சு மற்றும் ஆங்கிலம் போன்ற மொழிகளை சரளமாக பேச முடியும்.  

### செயற்பாடுகள்
இவர் ஒரு பெண்ணியவாதி மற்றும் தற்பாலினர் பாகுபாட்டிற்கு எதிரான பிரச்சாரம் மற்றும் எசுப்பானியாவில் உள்ள இளைஞர்களை தங்கள் வாக்குகளைப் பயன்படுத்த ஊக்குவிப்பதன் மூலம் 'போர் உன் சோலோ வோட்டோ' (ஒரு வாக்கு மூலம்) என்ற பிரச்சாரத்தை உருவாக்கினார்.
# இசு-உன்-நிசா


## திருமணம்
161ஆம் ஆண்டில், தக்காண வெற்றிக்குப் பிறகு, இளவரசர் குர்ரம் (பிற்கால ஷாஜஹான்) புதிதாக கைப்பற்றப்பட்ட அனைத்து தெற்கு தீவுகளுக்கும் இசு-உன்-நிசாவின் தாத்தா அப்துல் ரஹீம் கானை ஆளுநராக நியமிக்க வேண்டும் என தனது தந்தை பேரரசர் ஜஹாங்கீருக்கு முன்மொழிந்தார். மேலும் இவரது தந்தை, ஷாநவாஸ் கானை தெற்கு தீவுகளின் உண்மையான தளபதியாகவும் ஆக்கினார். இரண்டு நியமனங்களும் ஷாஜஹானின் எதிர்கால விசுவாசத்திற்கு உத்தரவாதம் அளித்தன. ஷாநவாஸின் இளம் மகள் இசு-உன்-நிசா பேகத்தை தனது மூன்றாவது மனைவியாக ஆக்கிக்கொள்வதன் மூலம், அவர் பாரம்பரிய முறையில் மிகவும் உறுதியாக குடும்பத்தை இணைத்தார். ஷாஜஹானின் தனது தந்தை ஜஹாங்கிரைக் கூட கலந்தாலோசிக்க வில்லை. இருப்பினும், ஷாஜஹானின் ஆட்சியின் சமகால அரசவை வாழ்க்கை வரலாற்றாசிரியர் முகம்மது அமின் கசுனியின் கருத்துப்படி, இளவரசருக்கு திருமணம் கட்டாயப்படுத்தப்பட்டது. திருமணம் செப்டம்பர் 2, 1617 அன்று புர்ஹான்பூரில் நடந்தது. மேலும் இது ஒரு முழு 'மத ஒப்புதல் திருமண' விழாவாக ஆனது.  

25 ஜூன் 1619 அன்று, ஆக்ராவில், இவர் சுல்தான் ஜஹான் அப்ரோஸ் மிர்சா எனது தனது ஒரே மகனைப் பெற்றெடுத்தார். ஆனால் குழந்தை ஒரு நல்ல நேரத்தில் பிறக்காததால், ஷாஜஹான் குழந்தையை தன்னுடன் வைத்திருக்க விரும்பவில்லை. இதனால் தக்காணத்திலுள்ள தனது தாத்தா அப்துல் ரஹீம் கானின் மகள் ஜனன் பேகத்திடம் குழந்தையை பரமரிப்புக்காக அனுப்பினார். 1621 ஆம் ஆண்டில் பெரியம்மை நோயால் பாதிக்கப்பட்ட ஷாஜகானின் மகன் இளவரசர் ஷா ஷுஜா இறந்துவிடுவார் என்று அனைத்து சோதிடர்களும் நினைத்ததாக ஜஹாங்கீர் தனது நினைவுக் குறிப்பான துஸ்க்-இ-ஜஹாங்கிரியில் கூறியுள்ளார். இருப்பினும், சோதிடர் ஜோதிக் ராயின் கூற்றுப்படி, ஜஹாங்கீர் விரும்பாத அவரது மற்றொரு மகன்தான் இறந்துவிடுவார். அதனால் இசு-உன்-நிசாவின் மகன் மார்ச் 1621இல் புர்ஹான்பூரில் அகால மரணமடைந்தார்.  

சமகால வரலாற்றாசிரியர் இனாயத் கானின் கூற்றுப்படி, ஷாஜகான் இவரையும் கந்தாரி பேகத்தையும் திருமணம் செய்திருந்தாலும், 'அவரது முழு மகிழ்ச்சியும் இந்த புகழ்பெற்ற பெண்மணியையே மையமாகக் கொண்டிருந்தது ( மும்தாசு மகால் ).  

## இறப்பு
1666 இல் தனது கண்வர் இறந்த இவர் 12 ஆண்டுகளுக்குப் பிறகு 1678 ஜனவரி 28 அன்று ஆக்ராவில் இறந்தார். ஷாஜகானாபாத்தின் புறநகர்ப் பகுதியில் உள்ள சப்ஜி மண்டி பகுதியில் இவரால் அமைக்கப்பட்ட சிரிந்தி தோட்டத்தில் அடக்கம் செய்யப்பட்டார். இவரது கல்லறை சிரிந்தி பேகத்தின் கல்லறை என்று குறிப்பிடப்படுகிறது. இது இவரது மற்றொரு பெயராக இருக்க வேண்டும்.  

## கட்டிடக்கலைக்கான பங்களிப்புகள்
இவர், தில்லியின் தெற்கு பகுதியில் உள்ள ஒரு முக்கிய சந்தையில் பயணியர் விடுதியையும் ஒரு பள்ளிவாசலையும் கட்டினார். ஷாஜகான் இவரது மசூதியை 1656இல் கட்டி முடிக்கும் வரை பிரார்த்தனைக்கு பயன்படுத்தினார். இது இப்போது இல்லை, ஆனால் 19 ஆம் நூற்றாண்டின் எடுத்துக்காட்டுகளாளான பதேபுரி மகால் (ஷாஜஹானின் மனைவிகளில் ஒருவர்) மற்றும் ஜஹானாரா பேகம் ஆகியோரால் கட்டப்பட்ட சமகால கட்டிடங்களைப் போன்றது என்பதைக் குறிக்கிறது.
# டோம்பிவ்லி ஃபாஸ்ட்


**டோம்பிவ்லி ஃபாஸ்ட்** (*Dombivali Fast*, ) என்பது 2005 ஆண்டு வெளியான ஒரு மராத்தித் திரைப்படம் ஆகும். இதை நிஷிகாந்த் காமத் இயக்கியுள்ளார். இந்த படத்தில் சந்தீப் குல்கர்னி, ஷில்பா துலாஸ்கர் மற்றும் சந்தேஷ் ஜாதவ் ஆகியோர் நடித்துள்ளனர்.  

இந்தப் படம் மைக்கேல் டக்ளஸ் நடித்த 1993 ஹாலிவுட் படமான ஃபாலிங் டவுனுடன் ஒத்திருக்கிறது.  

இப்படத்தை தமிழில் காமத் *எவனோ ஒருவன்* என்ற பெயரில் மறு ஆக்கம் செய்தார். அப்படத்தில் ஆர். மாதவன் முன்னணி பாத்திரத்தை ஏற்று நடித்தார்.  

## கதை
தன்னளவில் நேர்மையாக இருக்கும் நடுத்தர வர்க்க சாதாரண வங்கி ஊழியர் மாதவ் ஆப்தே. அவர் நாள்தோறும் டோம்பிவ்லி ஃபாஸ்ட் என்னும் தொடருந்தில் வேலைக்குப் போகிறார். அவர் தனது வாழ்க்கையின் அனைத்து துறைகளிலும் பரவியுள்ள அநீதி, ஊழலால் விரக்தி அடைகிறார். மன உளைச்சளால் ஒரு கட்டதில் பொங்கி எழுகிறார். அதனால் அவர் எடுக்கும் முடிவு என்ன, அது அவருடைய தனிப்பட்ட வாழ்க்கையை எவ்வாறெல்லாம் பாதிக்கிறது என்பதே கதையின் முடிவு.  

## நடிப்பு

- சந்தீப் குல்கர்னி மாதவ் ஆப்தேவாக
- ஷில்பா துலாஸ்கர் மாதவனின் மனைவியாக
- சந்தேஷ் ஜாதவ் காவல் ஆய்வாளர் சுபாஷ் அனஸ்புரேவாக
- ஸ்ருஷ்டி போக்சே, மாதவ் ஆப்தேவின் மகள் பிரச்சி மாதவ் ஆப்தேவாக
- ஹர்ஷதா கான்வில்கர் பெண் பேச்சாளராக
- பாலகிருஷ்ணா ஷிண்டே விருந்தினர் தோற்றத்தில்

## விருதுகள்

- 2006 ஸ்டார் ஸ்கிரீன் விருதுகள் - சிறந்த நடிகர் (மராத்தி) - சந்தீப் குல்கர்னி
- 2006 முதல் படங்களின் ஆசிய விழா - சிறந்த இயக்குநர் (ஸ்வரோவ்ஸ்கி டிராபி) - நிஷிகாந்த் காமத்
- 2006 லாஸ் ஏஞ்சல்ஸின் இந்திய திரைப்பட விழா - சிறந்த படம் (ஜூரி விருது)
- 2006 தேசிய திரைப்பட விருதுகள் - மராத்தியில் சிறந்த திரைப்படம் (வெள்ளி தாமரை விருது)
- 2006 புனே சர்வதேச திரைப்பட விழா - சிறந்த மராத்தித் திரைப்படம் ( மகாராஷ்டிரா அரசாங்கத்தின் சாந்த் துக்காராம் விருது)